# PROM

### от Уикипедия, свободната енциклопедия

PROM (от английски: Programmable Read-only Memory) е електрически програмируема постоянна компютърна памет. Този тип памети са с малък информационен капацитет до 16 KiB, имат високо бързодействие като времето на достъп е от порядъка на 5 до 10 ns. Характеризират се и с относително висока цена.

Записът на информация върху PROM-памети се извършва от потребителя с помощта на специални устройства - програматори. Те се програмират еднократно и биват два типа:

- със стопяемо мостче - при запис на информация чрез програматора се пропуска кратък импулс през запомнящия елемент, чийто транзистор е отпушен, в резултат на това се загрява резистивния слой и мостчето прогаря, като прекъсва връзката между емитера и разрядната шина.
- диодни - при програмиране се създава импулс, който създава върху един от диодите отбратно напрежение, по-високо от пробивното, в резултат на което може да се промени съхраненото състояние от логическа нула в логическа единица. В резултат на програмирането се извършва пробив върху емитерния преход и се получава структура на плаващ гейт.

Взето от „http://bg.wikipedia.org../../../p/r/o/PROM_c689.html“.

Категория: Памети

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Français
- Italiano
- 日本語
- Nederlands
- Polski
- Português
- Slovenčina
- 中文